ौरान परमेश्वर लोगों के सामने सबसे अधिक क्या प्रकट करता है? वह है प्रेम, वह है धैर्य। धैर्य क्या है? दया रखना ही धैर्य है, क्योंकि भीतर में प्रेम है। परमेश्वर लोगों पर दया करने में सक्षम है क्योंकि उसके पास प्रेम है, और यह लोगों को बचाने के लिए ही है। ठीक उसी तरह जैसे अगर किसी विवाहित जोड़े के बीच सच्चा प्रेम है, तो वे एक-दूसरे की कमियों और गलतियों को अनदेखा कर देते हैं। जब वे तुम्हें गुस्सा दिलाते हैं, तो तुम उसे सह लेते हो, और यह सब प्रेम की नींव पर बना है। यदि यहाँ नफरत होती, तो उनका ऐसा रवैया नहीं होता या वे ये चीजें प्रकट नहीं करते, और इसका ऐसा प्रभाव भी नहीं पड़ता। यदि परमेश्वर केवल क्रोध और घृणा करता या बिना प्रेम के केवल न्याय और ताड़ना देता, तो स्थिति वैसी नहीं होती जैसी अभी तुम लोग देख रहे हो, तुममें से बहुत-से लोग परेशानी में होते। क्या परमेश्वर फिर भी तुम लोगों को सत्य प्रदान करने में सक्षम होता? जैसे ही न्याय और ताड़ना का कार्य पूरा होगा, जिन लोगों ने जरा भी सत्य को नहीं स्वीकारा है उन्हें श्राप दिया जाएगा। यहाँ तक कि अगर वे तुरंत नहीं मरते, तो वे बीमार, दुर्बल, पागल और अंधे हो जाएँगे, और दुष्ट आत्माओं और गंदे राक्षसों द्वारा रौंदे जाने के लिए सौंप दिए जाएँगे। वे वैसे नहीं रहेंगे जैसे अभी हैं। तुम सबने परमेश्वर के प्रेम और उसकी सहनशीलता, दया, और प्रेममयी उदारता का बहुत आनंद लिया है। लेकिन लोग इस बारे में कुछ नहीं सोचते हैं, वे मानते हैं, "परमेश्वर को लोगों के साथ ऐसा ही बर्ताव करना चाहिए। परमेश्वर के पास धार्मिकता और क्रोध भी है, और हमने इनका अच्छी तरह अनुभव किया है!" क्या तुमने वास्तव में उनका अनुभव किया है? यदि किया होता, तो तुम पहले ही मर चुके होते। आज मानवता क